АҞӘА, рашәара 19 – Sputnik. Қырҭтәыла иҟоу Аԥсны атәылауааи Аԥсны инхои рзы Аԥсны агуманитартә коридор еиҿнакаауеит 2020 шықәса рашәара 22-24 рзы. Абри атәы аанацҳауеит атәыла Ашәарҭадаратә маҵзура асаит аҟны.
Агәаҭара-аушьҭратә ҭыԥ "Егры" аҟны есҽны асааҭ 9:00 инаркны 19:00 рҟынӡа ауаа аурышьҭуеит. Қырҭтәылантәи Аԥсныҟа иаауа зегьы ргәабзиара аҭагылазаашьа зеиԥшроу аилкааразы амедицина-санитартә гәаҭара хымԥада иахысроуп.
Аҳәынҭқарратә ҳәаа ахысра ҟалоит анаҩстәи адокументқәа рымазаараан:
- ҳтәыла анҭыҵ ауаҩы ихаҿра шьақәзырӷәӷәо Аԥсны атәылауаҩ итәылауаҩшәҟәы;
- Аԥсны атәылауаҩ иҩнуҵҟатәи азеиԥшуаажәларратә тәылауаҩшәҟәы (2016 шықәсазтәи);
- Аԥсны аҵакыраҿы иааиԥмырҟьаӡакәа инхо аҳәаанырцә тәылауаҩ ма атәылауаҩра змам ахаҿы анхарҭа аиуразы ишәҟәы;
- Аԥсны Аҩнуҵҟатәи аусқәа рминистрра ирынаҭаз аформа №9 ала аилыркаага;
- 14 шықәса рҟынӡа зхыҵуа ахәыҷқәа ирымазароуп аиразы аршаҳаҭга.
Егры аҳәаа иаԥну Аԥсны аҳәынҭқарратә ҳәаа ахысразы иаркын рашәара 1 инаркны. Уаанӡа, лаҵара 26 рзы аҳәаа аадыртит акарантин иахҟьаны Қырҭтәылантәи Аԥсныҟа изыхнымҳәуаз ауаа алаларц азы. Уи аамҭа иалагӡаны атәылахь иааит 532-ҩык ауааԥсыра.
Иара убас шәаԥхьар ҟалоит:
-
Ҳтәылауаа Қырҭтәыла рҽыхәышәтәра ашьҭахь Аԥсныҟа ихынҳәыр ҟалоит